ECF เจ็บจี๊ด Q2/59 ลดลง 75% เหตุค่าใช้จ่ายการขาย-บริหารเพิ่มขึ้น
ECF เจ็บจี๊ด Q2/59 กำไรมาที่ 3.98 ลบ. ลดลง 75%จากปีก่อนมีกำไร 16.18ลบ. เหตุค่าใช้จ่ายในการขาย-บริหารเพิ่มขึ้น ด้าน 6 เดือนแรกกำไรอยู่ที่ 28.96 ลบ. ลดลง 16% จากปีก่อนมีกำไร 34.63 ลบ
15 ส.ค. 2559

บริษัท อีสต์โคสท์เฟอร์นิเทค จำกัด (มหาชน) หรือ ECF รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลกำไรสุทธิ 3.98 ล้านบาท หรือมีกำไรสุทธิ 0.007 บาทต่อหุ้น ลดลง 75%จากช่วงเดียวกันของปีก่อนที่มีกำไรสุทธิ 16.18 ล้านบาท หรือมีกำไรสุทธิ 0.031 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีค่าใช้จ่ายในการขายและบริหารเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 28.96 ล้านบาท หรือ 0.052 บาทต่อหุ้น ลดลง 16% จากช่วงเดียวกันของปีก่อนที่มีกำไรสุทธิ 34.63 ล้านบาท หรือ 0.066 บาทต่อหุ้น